# **ВЪПРОСИ И ОТГОВОРИ (РАЗЯСНЕНИЯ) ПО ПРОЦЕДУРА ЧРЕЗ ПОДБОР НА ПРОЕКТИ BG16M1OP002-3.016 – “МЕРКИ ЗА ПОДОБРЯВАНЕ НА ПРИРОДОЗАЩИТНОТО СЪСТОЯНИЕ НА ПТИЦИ” ПО ПРИОРИТЕТНА ОС 3 „НАТУРА 2000 И БИОРАЗНООБРАЗИЕ“ НА ОПОС 2014-2020**

**Въпроси (Получени по електронна поща на 11.09.2019 г. 16:45 ч., от ЮЛНЦ "ОПИМОС")**

Във връзка с Насоките за кандидатстване по процедура № BG16M1OP002-3.016,

Моля да потвърдите, че по посочената процедура, е допустим кандидат/партньор висше училище, регистрирано по Закона за висшето образование, което е вписано като научна организация в Регистъра за научната дейност в Република България, поддържан от Министерството на образованието и науката ( https://cris.nacid.bg/public/organization-search ).

**Отговор (Разяснения на УО на ОПОС 2014-2020 г., утвърдени на 20.09.2019 г.) :**

 Съгласно раздел 11 „Допустими кандидати“ от насоките за кандидатстване, част „условия за кандидатстване“, допустими кандидати по процедура BG16M1OP002-3.016 „Мерки за подобряване на природозащитното състояние на птици“ са: структури/звена в структурата на МОСВ и МЗХГ (ИАГ и нейните структури), отговорни за формиране, прилагане и изпълнение на политиката в областта на Натура 2000 за подобряване на природозащитното състояние на видове и природни местообитания, юридически лица с нестопанска цел, общини, научни институти).

 Съгласно § 1, т. 1 от Допълнителните разпоредби на Закона за насърчаване на научните изследвания, „научна организация“ е юридическо лице, което извършва научни изследвания в съответствие с действащото законодателство. Съгласно разпоредбата на чл. 6, ал. 1, т. 3 и чл. 16 от Закона за висшето образование (ЗВО), висшето училище е юридическо лице с предмет на дейност: развитие на науката, културата и иновационната дейност и възниква като юридическо лице след обнародване в „Държавен вестник“ на решение на Народното събрание за неговото създаване. Видно от изложеното, висшите училища извършват научни изследвания в съответствие с действащото законодателство, включително чрез създадени като самостоятелни структурни звена институти за извършване на дългосрочна научноизследователска дейност (научни институти).

В допълнение, изискване по процедурата за научните институти е да се представят:

* + - документ, удостоверяващ, че съответната научна организация е вписана в Регистъра за научната дейност в Република България, поддържан от Министерството на образованието и науката (раздел 24, т. 19 от насоките за кандидатстване, част „условия за кандидатстване“); Осъществяващите научна дейност в РБ организации и висши училища, се вписват в регистър за научната дейност в РБ, воден от Министерството на образованието и науката, съгласно чл. 7б от Закона за насърчаване на научните изследвания, което обстоятелство следва да бъде посочено пред Управляващия орган на етап кандидатстване. Регистърът е публичен и се поддържа от МОН чрез Националния център за информация и документация.
		- декларация за съгласие от първостепенния разпоредител с бюджет за кандидатстване по процедурата. За кандидат висше училище, регистрирано по ЗВО е допустимо да се представи решение на академичния съвет за кандидатстване по процедурата. Съгласно чл. 30, ал. 1 от ЗВО, Академичният съвет е орган за ръководство на учебната и научната дейност на висшето училище, който: ежегодно приема бюджета на висшето училище и контролира неговото изпълнение.

 Следва да се има предвид, че в качеството си на бенефициенти, научните институти следва да докажат, че са в състояние да осигурят разделянето на икономическата от неикономическата им дейност (включително по отношение на приходите и източниците на финансиране). С цел спазване на правилата за държавни помощи, научните институти, следва да подадат на етап кандидатстване доказателствените документи, посочени в раздел 24, т. 24.20 от насоките за кандидатстване, част „условия за кандидатстване“. Тези документи доказват, че научните институти осигуряват разделяне на икономическата от неикономическата си дейност (включително по отношение на приходите и източниците на финансиране), както и да допуска представители на кандидата и на Управляващия орган на ОПОС 2014-2020 г. за извършване на проверки на място за спазване на това задължение.

 С административните договори за БФП, всички бенефициентите ще се задължат, всичко придобито при изпълнението на дейностите по процедурата да бъде използвано само за неикономически цели, включително бенефициентите ще се задължат да спазват разпоредбите на действащото законодателство в областта на държавните помощи, като не допускат средства или активи, придобити при изпълнението на проекта, да бъдат предоставяни на трети лица в нарушение на това законодателство.